Настава на предмету *Римска историја* за студенте прве године Историје и друге године Класичних наука одвијаће се по распореду прилагођеном епидемиолошкој ситуацији.

Предавања из предмета *Римска историја* (*Извори за римску историју* (I семестар); *Римска религија* (II семестар)) код проф. др Жарка Петковића одржаваће се средом у амфитеатру с тим што ће студенти са одељења за Историју (прва година) и Класичних наука (друга година) присуствовати часу по следећем редоследу: од 9:45 до 10:15 за студенте са презименима од А до И, од 10:15 до 10:45 од Ј до М, и од 10:45 до 11:15 за студенте чије презиме почиње на слово Н до слова Ш.

Предавања код проф. др Снежане Ферјанчић (курс *Римско царство и античка историја наше земље*) почеће у петак, 9. октобра 2020, у амфитеатру Георгије Острогорски, по следећем распореду:

* студенти чија презимена почињу словима од А до И треба да дођу у 15 часова;
* студенти чија презимена почињу словима од Ј до Н треба да дођу у 15:30 часова;
* студенти чија презимена почињу словима од П до Ш треба да дођу у 16 часова.

Семинарска вежбања код проф. др Жарка Петковића почеће у среду 7. октобра 2020, односно петак 9. октобра 2020, у учионици Семинара за Историју старог века (Стара зграда ФФ, Студентски трг 1), по следећем распореду:

* првих петнаест студената групе која похађа вежбе средом (од Дмитровић Филипа до Јовановић Кристине) треба да дођу у 11:30, а других петнаест (од Јовановић Душана до Лазаревић Јована) у 12:15 часова;
* првих петнаест студената групе која похађа вежбе петком (од Лапчевић Лоле до Митровић Александра) треба да дођу у 9:45, а других петнаест (од Мицић Александра до Радивојевић Богдана) у 10:30 часова.

Семинарска вежбања код проф. др Снежане Ферјанчић почеће у четвртак 8. октобра 2020, односно петак 9. октобра 2020, у учионици Семинара за Историју старог века (Стара зграда ФФ, Студентски трг 1), по следећем распореду:

* првих петнаест студената групе која похађа вежбе четвртком (од Радоичић Матеје до Спасојевић Милоша) треба да дођу у 8, а других петнаест (од Стаменковић Анастасије до Шпирић Саре) у 8:45 часова;
* првих петнаест студената групе која похађа вежбе петком (од Антић Филипа до Васић Лазара) треба да дођу у 8, а других петнаест (од Васић Младена до Димески Јована) у 8:45 часова.

Напомињемо да су групе за семинарска вежбања из *Римске историје* објављене на сајту Филозофског факултета.

Студенти који обнављају семинарска вежбања треба да се јаве асистенту Сари Лазић до 15. октобра и биће сврстани у одговарајуће групе по презименима.

Београд, 5. октобар 2020.